Okawix:Okawix-doc.item0/pms

Ël prim pass con Okawix:

Quand ch'a fa parte Okawix për la prima vira, a armarcrà: an cò dla fnestra Okawix, la bara dj'utiss; sota la bara dj'utiss, la bara d'arserca; e sota la bara dl'arserca, ël quàder ëd gestion dël còrp e, an sla drita, un quàder prinsipal. Cost-sì a lo abìlita a selessioné la lenga dël contnù (ëdcò ciamà archive, o Còrp ) che a peul vorèj carié, an manera ch'a peula leslo fòra linia. A peule serne quante lenghe ch'a veul.

Për esempi, ch'a selession-a Piemontèis, e peui ch'a sgnaca Selessioné la lenga.

A-i sàuta fòra na lista ëd tùit j'archivi disponìbij an costa lenga. An dzorpì, a l'ha ëdcò la possibilità ëd ciamé la creassion ëd n'archivi ëd sò sit an sl'aragnà: ch'a anserissa mach soa adrëssa ëd pòsta eletrònica e l'adrëssa ëd sò sit, e ch'a sgnaca Arcesta.

Ch'a sgnaca ël boton Dëscarié ëd l'archivi che a veul lese fòra linia. Okawix a j'eufr ëd salvé st'archivi ansima a un disch local, ant ël dossié ch'a veul.

A peul serne ëd dëscarié l'archivi con o sensa le figure (për manten-e pi cit possìbil ël temp e la quantità dë spassi local necessari a dëscarié l'archivi).

Ch'a sgnaca Anstalé. L'archivi selessionà a l'é antlora salvà, e soa pàgina d'intrada a compariss ant ël quàder prinsipal (sensa le figure s'a serne ëd dëscarieje nen). Ant ël quàder dë snista, ël nòm dl'archivi a l'é giontà a la lista dj'archivi ch'a son memorisà localment.

J'artìcoj ëd cost'archivi a peulo adess esse lesù fòra linia.